title: 2014/899/ES: 2014 m. gruodžio 9 d. Tarybos sprendimas dėl Kroatijos prisijungimo prie 1990 m. liepos 23 d. Konvencijos dėl dvigubo apmokestinimo išvengimo koreguojant asocijuotų įmonių pelną

text:
13.12.2014

               LT

               Europos Sąjungos oficialusis leidinys

               L 358/19

         TARYBOS SPRENDIMAS
   2014 m. gruodžio 9 d.
   dėl Kroatijos prisijungimo prie 1990 m. liepos 23 d. Konvencijos dėl dvigubo apmokestinimo išvengimo koreguojant asocijuotų įmonių pelną

      (2014/899/ES)

   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo,
   atsižvelgdama į Kroatijos stojimo aktą, ypač į jo 3 straipsnio 4 ir 5 dalis,
   atsižvelgdama į Europos Komisijos rekomendaciją,
   pasikonsultavusi su Europos Parlamentu,
   kadangi:

               (1)

               Konvencija 90/436/EEB (1) (toliau – Arbitražo konvencija) buvo pasirašyta 1990 m. liepos 23 d. Briuselyje ir įsigaliojo 1995 m. sausio 1 d.;

               (2)

               Arbitražo konvencija buvo iš dalies pakeista 1999 m. gegužės 25 d. pasirašytu Protokolu (2), 1995 m. gruodžio 21 d. pasirašyta Konvencija (3), 2004 m. gruodžio 8 d. pasirašyta Konvencija (4) ir Tarybos sprendimu 2008/492/EB (5);

               (3)

               pagal Kroatijos stojimo akto 3 straipsnio 4 dalį Kroatija prisijungia prie valstybių narių sudarytų konvencijų ir protokolų, išvardytų Stojimo akto I priede. Tarybos nustatytą datą tos konvencijos ir protokolai įsigalioja Kroatijai;

               (4)

               pagal Kroatijos stojimo akto 3 straipsnio 5 dalį Taryba turi padaryti visus reikiamus pakeitimus, susijusius su Kroatijos prisijungimu prie šių konvencijų ir protokolų ir paskelbti pritaikytus tekstus Europos Sąjungos oficialiajame leidinyje,

         PRIĖMĖ ŠĮ SPRENDIMĄ:
   1 straipsnis
   Arbitražo konvencija iš dalies keičiama taip:

               1)

               2 straipsnio 2 dalies i–xxvii punktai pakeičiami taip:

                           „i)

                           Belgijoje:

                                       a)

                                       impôt des personnes physiques/personenbelasting

                                       b)

                                       impôt des sociétés/vennootschapsbelasting

                                       c)

                                       impôt des personnes morales/rechtspersonenbelasting

                                       d)

                                       impôt des non-résidents/belasting der niet-verblijfhouders

                                       e)

                                       taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting

                           ii)

                           Bulgarijoje:

                                       a)

                                       данък върху доходите на физическите лица

                                       b)

                                       корпоративен данък

                           iii)

                           Čekijoje:

                                       a)

                                       daň z přijmů fyzických osob

                                       b)

                                       daň z přijmů právnických osob

                           iv)

                           Danijoje:

                                       a)

                                       indkomstskat til staten

                                       b)

                                       den kommunale indkomstskat

                                       c)

                                       den amtskommunale indkomstskat

                           v)

                           Vokietijoje:

                                       a)

                                       Einkommensteuer

                                       b)

                                       Körperschaftsteuer

                                       c)

                                       Gewerbesteuer, jeigu šis mokestis pagrįstas prekybos pelnu

                           vi)

                           Estijoje:

                                       a)

                                       tulumaks

                           vii)

                           Airijoje:

                                       a)

                                       Cáin Ioncaim

                                       b)

                                       Cáin Chorparáide

                           viii)

                           Graikijoje:

                                       a)

                                       φόρος εισοδήματος φυσικών προσώπων

                                       b)

                                       φόρος εισοδήματος νομικών προσώπων

                                       c)

                                       εισφορά υπέρ των επιχειρήσεων ύδρευσης και αποχέτευσης

                           ix)

                           Ispanijoje:

                                       a)

                                       Impuesto sobre la Renta de las Personas Físicas

                                       b)

                                       Impuesto sobre Sociedades

                                       c)

                                       Impuesto sobre la Renta de no Residentes

                           x)

                           Prancūzijoje:

                                       a)

                                       impôt sur le revenu

                                       b)

                                       impôt sur les sociétés

                           xi)

                           Kroatijoje:

                                       a)

                                       porez na dohodak

                                       b)

                                       porez na dobit

                           xii)

                           Italijoje:

                                       a)

                                       imposta sul reddito delle persone fisiche

                                       b)

                                       imposta sul reddito delle società

                                       c)

                                       imposta regionale sulle attività produttive

                           xiii)

                           Kipre:

                                       a)

                                       Φόρος Εισοδήματος

                                       b)

                                       Έκτακτη Εισφορά για την Άμυνα της yημοκρατίας

                           xiv)

                           Latvijoje:

                                       a)

                                       uzħēmumu ienākuma nodoklis

                                       b)

                                       iedzīvotāju ienākuma nodoklis

                           xv)

                           Lietuvoje:

                                       a)

                                       gyventojų pajamų mokestis

                                       b)

                                       pelno mokestis

                           xvi)

                           Liuksemburge:

                                       a)

                                       impôt sur le revenu des personnes physiques

                                       b)

                                       impôt sur le revenu des collectivités

                                       c)

                                       impôt commercial, jeigu šis mokestis pagrįstas prekybos pelnu

                           xvii)

                           Vengrijoje:

                                       a)

                                       személyi jövedelemadó

                                       b)

                                       társasági adó

                                       c)

                                       osztalékadó

                           xviii)

                           Maltoje:

                                       a)

                                       taxxa fuq l-income

                           xix)

                           Nyderlanduose:

                                       a)

                                       inkomstenbelasting

                                       b)

                                       vennootschapsbelasting

                           xx)

                           Austrijoje:

                                       a)

                                       Einkommensteuer

                                       b)

                                       Körperschaftsteuer

                           xxi)

                           Lenkijoje:

                                       a)

                                       podatek dochodowy od osób fizycznych

                                       b)

                                       podatek dochodowy od osób prawnych

                           xxii)

                           Portugalijoje:

                                       a)

                                       imposto sobre o rendimento das pessoas singulares

                                       b)

                                       imposto sobre o rendimento das pessoas coletivas

                                       c)

                                       derrama para os municípios sobre o imposto sobre o rendimento das pessoas coletivas

                           xxiii)

                           Rumunijoje:

                                       a)

                                       impozitul pe venit

                                       b)

                                       impozitul pe profit

                                       c)

                                       impozitul pe veniturile obținute din România de nerezidenți

                           xxiv)

                           Slovėnijoje:

                                       a)

                                       dohodnina

                                       b)

                                       davek od dobička pravnih oseb

                           xxv)

                           Slovakijoje:

                                       a)

                                       daň z príjmov právnických osôb

                                       b)

                                       daň z príjmov fyzických osôb

                           xxvi)

                           Suomijoje:

                                       a)

                                       valtion tuloverot/de statliga inkomstskatterna

                                       b)

                                       yhteisöjen tulovero/inkomstskatten för samfund

                                       c)

                                       kunnallisvero/kommunalskatten

                                       d)

                                       kirkollisvero/kyrkoskatten

                                       e)

                                       korkotulon lähdevero/källskatten på ränteinkomst

                                       f)

                                       rajoitetusti verovelvollisen lähdevero/källskatten för begränsat skattskyldig

                           xxvii)

                           Švedijoje:

                                       a)

                                       statlig inkomstskatt

                                       b)

                                       kupongskatt

                                       c)

                                       kommunal inkomstskatt

                           xxviii)

                           Jungtinėje Karalystėje:

                                       a)

                                       Income Tax

                                       b)

                                       Corporation Tax.“

               2)

               3 straipsnio 1 dalies sąrašas pakeičiamas taip:

                           „—

                           Belgijoje:

                                       —

                                       De minister van Financiën arba įgaliotasis atstovas,

                                       —

                                       Le ministre des Finances arba įgaliotasis atstovas,

                           —

                           Bulgarijoje:
                           Министъра на финансите arba įgaliotasis atstovas,

                           —

                           Čekijoje:
                           Ministr financí arba įgaliotasis atstovas,

                           —

                           Danijoje:
                           Skatteministeren arba įgaliotasis atstovas,

                           —

                           Vokietijoje:
                           Der Bundesminister der Finanzen arba įgaliotasis atstovas,

                           —

                           Estijoje:
                           Rahandusminister arba įgaliotasis atstovas,

                           —

                           Airijoje:
                           The Revenue Commissioners arba įgaliotasis atstovas,

                           —

                           Graikijoje:
                           Ο Υπουργός των Οικονομικών arba įgaliotasis atstovas,

                           —

                           Ispanijoje:
                           El ministro de Economía y Hacienda arba įgaliotasis atstovas,

                           —

                           Prancūzijoje:
                           Le ministre chargé du budget arba įgaliotasis atstovas,

                           —

                           Kroatijoje:
                           Ministar financija arba įgaliotasis atstovas,

                           —

                           Italijoje:
                           Il Capo del Dipartimento per le Politiche Fiscali arba įgaliotasis atstovas,

                           —

                           Kipre:
                           Ο Υπουργός Οικονομικών arba įgaliotasis atstovas,

                           —

                           Latvijoje:
                           Valsts ieņēmumu dienests,

                           —

                           Lietuvoje:
                           Finansų ministras arba įgaliotasis atstovas,

                           —

                           Liuksemburge:
                           Le ministre des Finances arba įgaliotasis atstovas,

                           —

                           Vengrijoje:
                           a pénzügyminiszter arba įgaliotasis atstovas,

                           —

                           Maltoje:
                           il-Ministru responsabbli għall-finanzi arba įgaliotasis atstovas,

                           —

                           Nyderlanduose:
                           De Minister van Financiën arba įgaliotasis atstovas,

                           —

                           Austrijoje:
                           Der Bundesminister für Finanzen arba įgaliotasis atstovas,

                           —

                           Lenkijoje:
                           Minister Finansów arba įgaliotasis atstovas,

                           —

                           Portugalijoje:
                           O Ministro das Finanças arba įgaliotasis atstovas,

                           —

                           Rumunijoje:
                           Președintele Agenției Naționale de Administrare Fiscală arba įgaliotasis atstovas,

                           —

                           Slovėnijoje:
                           Minister za finance arba įgaliotasis atstovas,

                           —

                           Slovakijoje:
                           Minister financií arba įgaliotasis atstovas,

                           —

                           Suomijoje:

                                       —

                                       Valtiovarainministeriö arba įgaliotasis atstovas,

                                       —

                                       Finansministeriet arba įgaliotasis atstovas,

                           —

                           Švedijoje:
                           Finansministern arba įgaliotasis atstovas,

                           —

                           Jungtinėje Karalystėje:
                           The Commissioners of Inland Revenue arba įgaliotasis atstovas.“

         2 straipsnis
   Arbitražo konvencijos ir 1999 m. gegužės 25 d. protokolo tekstai kartu su 1995 m. gruodžio 21 d. ir 2004 m. gruodžio 8 d. konvencijomis kroatų kalba yra autentiški tokiomis pačiomis sąlygomis kaip ir tų tekstų redakcijos kitomis kalbomis.
   3 straipsnis
   Arbitražo konvencija su pakeitimais, padarytais 1999 m. gegužės 25 d. protokolu, 1995 m. gruodžio 21 d. bei 2004 m. gruodžio 8 d. konvencijomis, Sprendimu 2008/492/EB ir šiuo sprendimu, įsigalioja 2015 m. sausio 1 d. tarp Kroatijos ir kiekvienos iš kitų Sąjungos valstybių narių.
   4 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. gruodžio 9 d.

            Tarybos vardu

            Pirmininkas

         P. C. PADOAN

      (1)  1990 m. liepos 23 d. Konvencija dėl dvigubo apmokestinimo išvengimo koreguojant asocijuotų įmonių pelną (OL L 225, 1990 8 20, p. 10).

      (2)  1999 m. gegužės 25 d. Protokolas, iš dalies keičiantis 1990 m. liepos 23 d. Konvenciją dėl dvigubo apmokestinimo išvengimo koreguojant asocijuotų įmonių pelną (OL C 202, 1999 7 16, p. 1).

      (3)  1995 m. gruodžio 21 d. Konvencija dėl Austrijos Respublikos, Suomijos Respublikos ir Švedijos Karalystės prisijungimo prie Konvencijos dėl dvigubo apmokestinimo išvengimo koreguojant asocijuotų įmonių pelną (OL C 26, 1996 1 31, p. 1).

      (4)  2004 m. gruodžio 8 d. Konvencija dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie Konvencijos dėl dvigubo apmokestinimo išvengimo koreguojant asocijuotų įmonių pelną (OL C 160, 2005 6 30, p. 1).

      (5)  2008 m. birželio 23 d. Tarybos sprendimas 2008/492/EB dėl Bulgarijos ir Rumunijos prisijungimo prie 1990 m. liepos 23 d. Konvencijos dėl dvigubo apmokestinimo išvengimo koreguojant asocijuotų įmonių pelną (OL L 174, 2008 7 3, p. 1).


title: 1989 m. vasario 10 d. Komisijos sprendimas dėl Komisijos Bendrijos vardu sudaromo Susitarimo dėl Europos atominės energijos bendrijos ir Japonijos Vyriausybės bendradarbiavimo valdomos termobranduolinės sintezės srityje

text:
Svarbus teisinis pranešimas

|

31989D0149

Oficialusis leidinys L 057 , 28/02/1989 p. 0062 - 0062 specialusis leidimas suomių kalba: skyrius 12 tomas 2 p. 0085  specialusis leidimas švedų kalba: skyrius 12 tomas 2 p. 0085

		Komisijos sprendimas1989 m. vasario 10 d.dėl Komisijos Bendrijos vardu sudaromo Susitarimo dėl Europos atominės energijos bendrijos ir Japonijos Vyriausybės bendradarbiavimo valdomos termobranduolinės sintezės srityje(89/149/Euratomas)EUROPOS BENDRIJŲ KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,kadangi Taryba savo 1989 m. sausio 23 d. Sprendimu patvirtino Susitarimo dėl Europos atominės energijos bendrijos ir Japonijos Vyriausybės bendradarbiavimo valdomos termobranduolinės sintezės srityje sudarymą,NUSPRENDĖ:1 straipsnisSusitarimas dėl Europos atominės energijos bendrijos ir Japonijos Vyriausybės bendradarbiavimo valdomos termobranduolinės sintezės srityje sudaromas Bendrijos vardu,Susitarimo dėl bendradarbiavimo tekstas pridedamas prie šio Sprendimo.2 straipsnisKomisijos pirmininkui suteikiama teisė paskirti asmenį, įgaliotą pasirašyti Susitarimą dėl bendradarbiavimo, siekiant įpareigoti Europos atominės energijos bendriją.Priimta Briuselyje, 1989 m. vasario 10 d.Komisijos varduFilippo M. PandolfiVicepirmininkas--------------------------------------------------


title: 2006/32/EB: 2006 m. sausio 16 d.  Komisijos sprendimas, dėl korekcinių koeficientų, taikomų nuo  2005 m. vasario 1 d. ,  kovo 1 d. ,  balandžio 1 d. ,  gegužės 1 d.  ir  birželio 1 d.  į trečiąsias šalis paskirtų Europos Bendrijų pareigūnų, laikinai priimtų dirbti darbuotojų ir pagal sutartį dirbančių darbuotojų, taip pat dalies pareigūnų, liekančių eiti savo pareigas dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo (dešimties naujųjų valstybių narių Stojimo sutarties 33 straipsnio 4 dalis), atlyginimams, koregavimo

text:
25.1.2006

               LT

               Europos Sąjungos oficialusis leidinys

               L 21/17

      KOMISIJOS SPRENDIMAS

   2006 m. sausio 16 d.
   dėl korekcinių koeficientų, taikomų nuo 2005 m. vasario 1 d., kovo 1 d., balandžio 1 d., gegužės 1 d. ir birželio 1 d. į trečiąsias šalis paskirtų Europos Bendrijų pareigūnų, laikinai priimtų dirbti darbuotojų ir pagal sutartį dirbančių darbuotojų, taip pat dalies pareigūnų, liekančių eiti savo pareigas dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo (dešimties naujųjų valstybių narių Stojimo sutarties 33 straipsnio 4 dalis), atlyginimams, koregavimo
   (2006/32/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 (1), ypač į jo X priedo 13 straipsnio antrą pastraipą,
   atsižvelgdama į dešimties naujųjų valstybių narių Stojimo sutartį, ypač į jos 33 straipsnio 4 dalį,
   kadangi:

               (1)

               Tarybos reglamentu (EB, Euratomas) Nr. 257/2005 (2), taikant Tarnybos nuostatų X priedo 13 straipsnio pirmą pastraipą, buvo nustatyti korekciniai koeficientai, kurie nuo 2004 m. liepos 1 d. taikomi trečiosiose šalyse dirbančių Europos Bendrijų pareigūnų, laikinai priimtų dirbti darbuotojų ir pagal sutartį dirbančių darbuotojų, taip pat dalies pareigūnų, liekančių eiti savo pareigas dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo, atlyginimams, išmokamiems tos šalies, į kurią jie yra paskirti, valiuta.

               (2)

               Atsižvelgiant į Tarnybos nuostatų X priedo 13 straipsnio antrą pastraipą, nuo 2005 m. vasario 1 d., kovo 1 d., balandžio 1 d., gegužės 1 d. ir birželio 1 d. reikėtų koreguoti kai kuriuos korekcinius koeficientus, nes, remiantis Komisijos turimais statistiniais duomenimis, paaiškėjo, kad pagal korekcinį koeficientą ir atitinkamą valiutų keitimo kursą apskaičiuojamų pragyvenimo išlaidų kitimas kai kuriose trečiosiose šalyse buvo 5 % didesnis nuo paskutinio jų nustatymo ir koregavimo,

         NUSPRENDĖ:
   Vienintelis straipsnis
   Nuo 2005 m. vasario 1 d., kovo 1 d., balandžio 1 d., gegužės 1 d. ir birželio 1 d. galiojančius korekcinius koeficientus, taikomus į trečiąsias šalis paskirtų Europos bendrijų pareigūnų, pagal sutartį dirbančių darbuotojų ir laikinai priimtų dirbti darbuotojų atlyginimams, taip pat dalies pareigūnų, liekančių eiti savo pareigas dešimtyje naujųjų valstybių narių ne daugiau kaip penkiolikos mėnesių laikotarpiui po jų įstojimo, atlyginimams, išmokamiems tos šalies, kurioje jie dirba, valiuta, koreguoti taip, kaip nurodyta priede.
   Atlyginimų apskaičiavimui naudojami valiutų keitimo kursai nustatomi remiantis finansiniame reglamente nustatytais įgyvendinimo būdais ir atitinka pirmoje pastraipoje nurodytą datą.

      Priimta Briuselyje, 2006 m. sausio 16 d.

            Komisijos vardu

         Benita FERRERO-WALDNER

            Komisijos narė

      (1)  OL L 56, 1968 3 4, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 2104/2005 (OL L 337, 2005 12 22, p. 7).

      (2)  OL L 46, 2005 2 17, p. 1.

      PRIEDAS

                  Paskyrimo vieta

                  Korekciniai koeficientai 2005 m. vasario mėn.

                  Saudo Arabija

                  81,0

                  Bolivija

                  46,6

                  Eritrėja

                  45,0

                  Gambija

                  43,0

                  Gruzija

                  90,2

                  Gvinėja

                  71,7

                  Kenija

                  72,5

                  Madagaskaras

                  70,5

                  Malavis

                  70,7

                  Pakistanas

                  47,5

                  Filipinai

                  46,8

                  Dominikos Respublika

                  76,7

                  Ruanda

                  78,2

                  Serbija ir Juodkalnija

                  59,4

                  Sudanas

                  39,3

                  Šri Lanka

                  54,4

                  Turkija

                  86,0

                  Vietnamas

                  49,7

                  Zambija

                  46,9

                  Zimbabvė

                  65,5

                  Paskyrimo vieta

                  Korekciniai koeficientai 2005 m. kovo mėn.

                  Angola

                  108,6

                  Pietų Korėja

                  100,3

                  Egiptas

                  50,8

                  Nikaragva

                  61,7

                  Nigerija

                  74,9

                  Paragvajus

                  57,6

                  Centrinės Afrikos Respublika

                  115,4

                  Sirija

                  63,1

                  Paskyrimo vieta

                  Korekciniai koeficientai 2005 m. balandžio mėn.

                  Bangladešas

                  49,9

                  Barbadosas

                  111,4

                  Beninas

                  92,8

                  Eritrėja

                  46,1

                  Etiopija

                  66,2

                  Fidžis

                  74,5

                  Lesotas

                  71,8

                  Malavis

                  72,9

                  Mauritanija

                  65,1

                  Sirija

                  64,4

                  Zimbabvė

                  69,4

                  Paskyrimo vieta

                  Korekciniai koeficientai 2005 m. gegužės mėn.

                  Brazilija

                  65,9

                  Burkina Fasas

                  86,6

                  Kosta Rika

                  66,9

                  Kuba

                  88,6

                  Gambija

                  46,7

                  Gvinėja

                  60,5

                  Gajana

                  57,1

                  Haitis

                  91,9

                  Laosas

                  71,1

                  Madagaskaras

                  71,1

                  Nepalas

                  68,0

                  Nigeris

                  93,0

                  Nigerija

                  79,8

                  Pakistanas

                  50,1

                  Siera Leonė

                  68,5

                  Slovėnija

                  78,2

                  Svazilandas

                  71,3

                  Zimbabvė

                  74,8

                  Paskyrimo vieta

                  Korekciniai koeficientai 2005 m. birželio mėn.

                  Etiopija

                  75,5

                  Indonezija

                  75,9

                  Kenija

                  81,4

                  Saliamono salos

                  82,1

                  Venesuela

                  58,0

                  Zimbabvė

                  60,5


title: 2009 m. rugpjūčio 4 d. Tarybos sprendimas 2009/599/BUSP, įgyvendinantis Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai

text:
5.8.2009

               LT

               Europos Sąjungos oficialusis leidinys

               L 203/81

      TARYBOS SPRENDIMAS 2009/599/BUSP
   2009 m. rugpjūčio 4 d.
   įgyvendinantis Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai (1), ypač į jos 6 straipsnio 1 dalį, siejant su Europos Sąjungos sutarties 23 straipsnio 2 dalimi,
   kadangi:

               (1)

               2006 m. lapkričio 20 d. Taryba priėmė Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai (KLDR), kuria įgyvendinama Jungtinių Tautų Saugumo Tarybos Rezoliucija 1718 (2006) (toliau – JTST Rezoliucija 1718 (2006)).

               (2)

               2009 m. liepos 27 d. Taryba priėmė Bendrąją poziciją 2009/573/BUSP (2), kuri iš dalies pakeitė Bendrąją poziciją 2006/795/BUSP, ir kuria įgyvendinama Jungtinių Tautų Saugumo Tarybos Rezoliucija 1874 (2009).

               (3)

               2009 m. balandžio 24 d. ir liepos 16 d. pagal JTST Rezoliuciją 1718 (2006) įsteigtas Sankcijų komitetas nurodė, kuriems asmenims ir subjektams turi būti taikomos ribojančios priemonės.

               (4)

               Todėl Bendrosios pozicijos 2006/795/BUSP I priede pateiktas asmenų ir subjektų, kuriems taikomos ribojančios priemonės, sąrašas turėtų būti atitinkamai pakeistas,

         NUSPRENDĖ:
   1 straipsnis
   Bendrosios pozicijos 2006/795/BUSP I priede pateikti asmenų ir subjektų sąrašai pakeičiami šio sprendimo priede pateiktais sąrašais.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. rugpjūčio 4 d.

            Tarybos vardu

            Pirmininkas

         C. BILDT

      (1)  OL L 322, 2006 11 22, p. 32.

      (2)  OL L 197, 2009 7 29, p. 111.

      PRIEDAS

            „I PRIEDAS
            a)   3 straipsnio 1 dalies a punkte ir 4 straipsnio 1 dalies a punkte nurodytų asmenų sąrašas

                        Pavardė

                        Kiti vardai

                        Gimimo data

                        Įtraukimo į sąrašą data

                        Kita informacija

                        1.

                           Yun Ho-jin

                        dar vadinamas Yun Ho-chin

                        1944 10 13

                        2009 7 16

                           Namchongang Trading Corporation direktorius; prižiūri urano sodrinimo programai skirtų prekių importą.

                        2.

                           Ri Je-son

                        dar vadinamas Ri Che-son

                        1938

                        2009 7 16

                        Atominės energijos generalinio biuro (GBAE) – vyriausiosios agentūros, vadovaujančios Korėjos Liaudies Demokratinės Respublikos branduolinei programai – direktorius; padeda keliais branduolinės srities klausimais, įskaitant GBAE vykdomą Yongbyon branduolinių tyrimų centro ir Namchongang Trading Corporation valdymą.

                        3.

                           Hwang Sok-hwa

                        2009 7 16

                        Atominės energijos generalinio biuro (GBAE) direktorius; dalyvauja Korėjos Liaudies Demokratinės Respublikos branduolinėje programoje; būdamas GBAE Mokslinių rekomendacijų biuro vadovu buvo Jungtinio branduolinių tyrimų instituto Mokslinio komiteto nariu.

                        4.

                           Ri Hong-sop

                        1940

                        2009 7 16

                        Buvęs Yongbyon branduolinių tyrimų centro direktorius, prižiūrėjo tris svarbiausius objektus, kuriuose padedama gaminti ginklams skirtą plutonį: kuro gamybos įrenginį, branduolinį reaktorių ir perdirbimo įrenginį.

                        5.

                           Han Yu-ro

                        2009 7 16

                           Korea Ryongaksan General Trading Corporation direktorius; dalyvauja Korėjos Liaudies Demokratinės Respublikos balistinių raketų programoje

            b)   4 straipsnio 1 dalies a punkte nurodytų subjektų sąrašas

                        Pavadinimas

                        Kiti pavadinimai

                        Vieta

                        Įtraukimo į sąrašą data

                        Kita informacija

                        1.

                           Korea Mining Development Trading Corporation

                        dar vadinama CHANGGWANG SINYONG CORPORATION, EXTERNAL TECHNOLOGY GENERAL CORPORATION; DPRKN MINING DEVELOPMENT TRADING COOPERATION; KOMID

                        Centrinis rajonas, Pchenjanas, KLDR

                        2009 4 24

                        Pagrindinė prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė.

                        2.

                           Korea Ryonbong General Corporation

                        dar vadinama KOREA YONBONG GENERAL CORPORATION; anksčiau vadinta LYONGAKSAN GENERAL TRADING CORPORATION

                           Pot’onggang rajonas, Pchenajanas, KLDR; Rakwon-dong, Pothonggang rajonas, Pchenjanas, KLDR.

                        2009 4 24

                        Gynybos konglomeratas, kurio specializacija – KLDR gynybos pramonei reikalingų prekių įsigijimas ir tos šalies karinės prekybos rėmimas.

                        3.

                           Tanchon Commercial Bank

                        anksčiau vadintas CHANGGWANG CREDIT BANK; KOREA CHANGGWANG CREDIT BANK

                           Saemul 1-Dong Pyongchon rajonas, Pchenjanas, KLDR.

                        2009 4 24

                        Pagrindinė už įprastinės ginkluotės, balistinių raketų ir su tokių ginklų surinkimu ir gamyba susijusių prekių pardavimą atsakinga KLDR finansų įstaiga.

                        4.

                           Namchongang Trading Corporation

                        taip pat vadinama NCG; NAMCHONGANG TRADING; NAM CHON GANG CORPORATION; NOMCHONGANG TRADING CO.; NAM CHONG GAN TRADING CORPORATION

                        Pchenjanas, KLDR.

                        2009 7 16

                           Namchongang yra KLDR prekybos bendrovė, pavaldi Atominės energijos generaliniam biurui (GBAE). Namchongang dalyvavo įsigyjant Japonijos kilmės vakuuminius siurblius, kurie buvo rasti KLDR branduoliniame objekte, taip pat branduolinės srities viešuosiuose pirkimuose, susijusiuose su asmeniu iš Vokietijos. Be to, ji nuo dvidešimtojo amžiaus paskutiniojo dešimtmečio pabaigos dalyvavo įsigyjant aliuminio vamzdžius ir kitą įrangą, specialiai tinkamą urano sodrinimo programai. Jos atstovas yra buvęs diplomatas, atstovavęs KLDR, kai Tarptautinė atominės energijos agentūra (TATENA) 2007 m. inspektavo Yongbyon branduolinius objektus. Namchongang ginklų platinimo veikla kelia rimtą susirūpinimą atsižvelgiant į anksčiau vykdytą KLDR ginklų platinimo veiklą.

                        5.

                           Hong Kong Electronics

                        dar vadinama HONG KONG ELECTRONICS KISH CO

                           Sanaee St., Kish Island, Iranas.

                        2009 7 16

                        Nuosavybės teise priklauso Tanchon Commercial Bank ir KOMID ar yra jų kontroliuojama arba veikia ar turi tikslą veikti jų vardu ar jų naudai. Nuo 2007 m. Hong Kong Electronics pervedė milijonus dolerių su ginklų platinimu susijusių lėšų Tanchon Commercial Bank ir KOMID vardu (abu Komiteto įtraukti į sąrašą 2009 m. balandžio mėn.). Hong Kong Electronics padėjo pervesti pinigus iš Irano į KLDR KOMID vardu.

                        6.

                           Korea Hyoksin Trading Corporation

                        dar vadinama KOREA HYOKSIN EXPORT AND IMPORT CORPORATION

                           Rakwon-dong, Pothonggang rajonas, Pchenjanas, KLDR.

                        2009 7 16

                        Pchenjane įsisteigusi KLDR bendrovė, pavaldi Korea Ryonbong General Corporation (Komiteto įtrauktai į sąrašą 2009 m. balandžio mėn.), dalyvaujanti kuriant masinio naikinimo ginklus.

                        7.

                        Vyriausiasis atominės energijos biuras (GBAE)

                        dar vadinamas Vyriausiuoju atominės energijos departamentu (GDAE)

                           Haeudong, Pyongchen rajonas, Pchenjanas, KLDR.

                        2009 7 16

                        GBAE yra atsakingas už KLDR branduolinę programą, kuri apima Yongbyon branduolinių tyrimų centrą ir jo 5 MWe (25 MWt) plutonio gamybos mokslinių tyrimų reaktorių, taip pat jo kuro gamybos ir perdirbimo įrenginius. GBAE rengia susitikimus ir diskusijas branduoliniais klausimais su Tarptautine atominės energijos agentūra. GBAE yra svarbiausia KLDR Vyriausybės agentūra, kuri prižiūri branduolines programas, įskaitant Yongbyon branduolinių tyrimų centro eksploatavimą.

                        8.

                           Korean Tangun Trading Corporation

                        Pchenjanas, KLDR

                        2009 7 16

                           Korea Tangun Trading Corporation yra pavaldi KLDR Antrajai gamtos mokslų akademijai ir pirmiausia atsakinga už KLDR gynybos mokslinių tyrimų ir plėtros programoms reikalingų prekių ir technologijų viešuosius pirkimus, įskaitant masinio naikinimo ginklų ir siuntimo į taikinį sistemų programas ir viešuosius pirkimus, be kita ko, medžiagų, kurios kontroliuojamos arba draudžiamos pagal atitinkamus daugiašalius kontrolės režimus, tačiau tuo neapsiribojant.“


title: 2013/772/ES: 2013 m. gruodžio 17 d. Tarybos sprendimas, kuriuo skiriami penki Audito Rūmų nariai

text:
19.12.2013

               LT

               Europos Sąjungos oficialusis leidinys

               L 343/40

         TARYBOS SPRENDIMAS
   2013 m. gruodžio 17 d.
   kuriuo skiriami penki Audito Rūmų nariai
   (2013/772/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               Gijs DE VRIES, Henri GRETHEN, Michel CRETIN, Ioannis SARMAS ir David BOSTOCK kadencija baigiasi 2013 m. gruodžio 31 d.;

               (2)

               todėl turėtų būti paskirti nauji nariai,

         PRIĖMĖ ŠĮ SPRENDIMĄ:
   1 straipsnis
   2014 m. sausio 1 d.–2019 m. gruodžio 31 d. laikotarpiui Audito Rūmų nariais skiriami šie asmenys:

               —

               Alex BRENNINKMEIJER,

               —

               Henri GRETHEN,

               —

               Danièle LAMARQUE,

               —

               Nikolaos MILIONIS,

               —

               Phil WYNN OWEN.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 17 d.

            Tarybos vardu

            Pirmininkas

         L. LINKEVIČIUS

      (1)  2013 m. gruodžio 11 d. nuomonė (dar nepaskelbta Oficialiajame leidinyje).


Svarbus teisinis pranešimas

|

2013/363/Euratomas: 2013 m. gegužės 17 d. Komisijos sprendimas dėl Europos atominės energijos bendrijos (Euratomo) ir Korėjos pusiasalio energetikos plėtros organizacijos (KEDO) susitarimo sudarymo - Europos atominės energijos bendrijos ir Korėjos pusiasalio energetikos plėtros organizacijos (KEDO) susitarimas

Oficialusis leidinys L 188 , 09/07/2013 p. 0001 - 0002

		Komisijos sprendimas2013 m. gegužės 17 d.dėl Europos atominės energijos bendrijos (Euratomo) ir Korėjos pusiasalio energetikos plėtros organizacijos (KEDO) susitarimo sudarymo(2013/363/Euratomas)EUROPOS KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,atsižvelgdama į Tarybos patvirtinimą,kadangi:derėtų sudaryti Europos atominės energijos bendrijos (Euratomo) ir Korėjos pusiasalio energetikos plėtros organizacijos (KEDO) susitarimą,NUSPRENDĖ:1 straipsnisEuropos atominės energijos bendrijos vardu patvirtinamas Europos atominės energijos bendrijos (Euratomo) ir Korėjos pusiasalio energetikos plėtros organizacijos (KEDO) susitarimas. Susitarimo tekstas pridedamas prie šio sprendimo.2 straipsnisKomisijos pirmininkas arba už energetiką atsakingas Komisijos narys įgaliojamas pasirašyti susitarimą ir imtis visų būtinų veiksmų, kad šis susitarimas, kuris turi būti sudarytas Europos atominės energijos bendrijos vardu, įsigaliotų.Priimta Briuselyje 2013 m. gegužės 17 d.Komisijos varduGünther OettingerKomisijos narys--------------------------------------------------Europos atominės energijos bendrijos ir Korėjos pusiasalio energetikos plėtros organizacijos (KEDO)susitarimasEUROPOS ATOMINĖS ENERGIJOS BENDRIJA(toliau – Bendrija) irKORĖJOS PUSIASALIO ENERGETIKOS PLĖTROS ORGANIZACIJA(toliau – KEDO),kadangi:(1) Korėjos pusiasalio energetikos plėtros organizaciją įsteigė Korėjos Respublikos, Japonijos ir Jungtinių Amerikos Valstijų Vyriausybės, remdamosi 1995 m. kovo 9 d. Susitarimu dėl Korėjos pusiasalio energetikos plėtros organizacijos įsteigimo, su pakeitimais, padarytais 1997 m. rugsėjo 19 d.;(2) penktasis Bendrijos ir KEDO susitarimas baigė galioti 2012 m. gegužės 31 d.;(3) priėmusi sprendimą nutraukti KEDO lengvojo vandens branduolinio reaktoriaus projektą ir 2007 m. priėmusi sprendimą vykdyti sekretoriato įsipareigojimus labai sumažinus darbuotojų skaičių ir su minimalia biuro įranga, KEDO Vykdomoji valdyba 2011 m. nusprendė tęsti KEDO veiklą ir po 2012 m. gegužės 31 d.;(4) Bendrija ir KEDO išreiškė norą toliau bendradarbiauti siekiant visiškai nutraukti lengvojo vandens branduolinio reaktoriaus projektą ir tvarkingai nutraukti KEDO veiklą,SUSITARĖ:1 straipsnisAnkstesnio susitarimo nuostatų taikymasJei viename iš toliau išdėstytų straipsnių nenurodyta kitaip, pagal šį susitarimą toliau bus taikomos ankstesnio Bendrijos ir KEDO susitarimo, kuris baigė galioti 2012 m. gegužės 31 d., nuostatos.2 straipsnisBendrijos įnašasPagal šį susitarimą Bendrija į KEDO biudžetą nemoka jokio įnašo.3 straipsnisTrukmėŠis susitarimas baigs galioti 2013 m. gegužės 31 d. Jis bus kasmet automatiškai atnaujinamas vienų metų laikotarpiui, nebent likus ne mažiau kaip vienam mėnesiui iki galiojimo pabaigos viena šalis praneštų kitai norinti nutraukti susitarimą. Susitarimas taip pat gali būti nutrauktas iškart, jei kuri nors kita narė, kuriai dabar atstovaujama Vykdomojoje valdyboje, pasitraukia iš KEDO. Šis susitarimas po 2015 m. gegužės 31 d. nebus atnaujinamas.4 straipsnisĮsigaliojimasŠis susitarimas įsigalioja jį pasirašius Bendrijai ir KEDO ir yra taikomas nuo 2012 m. birželio 1 d.Priimta Briuselyje du tūkstančiai tryliktųjų metų liepos ketvirtą dieną dviem originaliais egzemplioriaisEuropos atominės energijos bendrijos varduGünther OettingerPasirašyta Naujajame Džersyje du tūkstančiai tryliktųjų metų birželio dvidešimt ketvirtą dieną dviem originaliais egzemplioriaisKorėjos pusiasalio energetikos plėtros organizacijos varduDavid Wallace--------------------------------------------------


title: 2015 m. rugsėjo 18 d. Tarybos sprendimas (ES) 2015/1913 dėl Europos Tarybos konvencijos dėl terorizmo prevencijos (CETS Nr. 196) pasirašymo Europos Sąjungos vardu

text:
24.10.2015

               LT

               Europos Sąjungos oficialusis leidinys

               L 280/22

         TARYBOS SPRENDIMAS (ES) 2015/1913
   2015 m. rugsėjo 18 d.
   dėl Europos Tarybos konvencijos dėl terorizmo prevencijos (CETS Nr. 196) pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 83 straipsnio 1 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Tarybos konvencijos dėl terorizmo prevencijos (CETS Nr. 196; toliau – Konvencija) 23 straipsnyje nustatyta, kad Konvencija teikiama pasirašyti Europos Sąjungai;

               (2)

               2015 m. balandžio 1 d. Taryba įgaliojo Komisiją pradėti derybas dėl Konvencijos papildomo protokolo (toliau – Papildomas protokolas);

               (3)

               2015 m. gegužės 19 d. Europos Tarybos Ministrų Komitetas priėmė Papildomą protokolą. Komisija Europos Sąjungos Tarybai pateikė pasiūlymą dėl Tarybos sprendimo, kuriuo suteikiami įgaliojimai pasirašyti Papildomą protokolą Sąjungos vardu;

               (4)

               Papildomo protokolo 10 straipsnyje nustatyta, kad Papildomas protokolas teikiamas pasirašyti Konvenciją pasirašiusioms Šalims;

               (5)

               Pamatiniu sprendimu 2002/475/TVR (1) buvo nustatytos kovos su terorizmu bendros Sąjungos taisyklės. Konvencija gali būti daromas poveikis toms bendroms taisyklėms arba keičiama jų taikymo apimtis;

               (6)

               todėl Konvencija Europos Sąjungos vardu turėtų būti pasirašyta Sąjungos kompetencijai priklausančių klausimų atžvilgiu, tiek, kiek Konvencija gali būti daromas poveikis toms bendroms taisyklėms arba keičiama jų taikymo apimtis. Valstybės narės išsaugo savo kompetenciją tiek, kiek Konvencija nedaromas poveikis bendroms taisyklėms ar nekeičiama tų taisyklių taikymo apimtis;

               (7)

               Airijai Pamatinis sprendimas 2002/475/TVR yra privalomas, todėl ji dalyvauja priimant šį sprendimą;

               (8)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (9)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Europos Sąjungos vardu pasirašyti Europos Tarybos konvenciją dėl terorizmo prevencijos (CETS Nr. 196) klausimų, priklausančių Sąjungos kompetencijai, atžvilgiu, su sąlyga, kad minėta Konvencija bus sudaryta (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Konvenciją Europos Sąjungos vardu.
   3 straipsnis
   Šis sprendimas įsigalioja jį priėmus. Jis taikomas pagal Sutartis.

      Priimta Briuselyje 2015 m. rugsėjo 18 d.

            Tarybos vardu

            Pirmininkė

         C. DIESCHBOURG

      (1)  2002 m. birželio 13 d. Tarybos pamatinis sprendimas 2002/475/TVR dėl kovos su terorizmu (OL L 164, 2002 6 22, p. 3).

      (2)  Konvencijos tekstas bus paskelbtas kartu su sprendimu dėl jos sudarymo.


title: 2017 m. sausio 11 d. Europos Centrinio Banko sprendimas (ES) 2017/100, kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2017/1)

text:
20.1.2017

               LT

               Europos Sąjungos oficialusis leidinys

               L 16/51

         EUROPOS CENTRINIO BANKO SPRENDIMAS (ES) 2017/100
   2017 m. sausio 11 d.
   kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2017/1)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą kartu su 3 straipsnio 1 dalies pirma įtrauka ir 18 straipsnio 1 dalį,
   kadangi:

               (1)

               Europos Centrinio Banko sprendimu (ES) 2015/774 (ECB/2015/10) (1) sukurta viešojo sektoriaus vertybinių popierių pirkimo antrinėse rinkose programa (toliau – VSVVPP), kuria buvo išplėstos esamos Eurosistemos turto pirkimo programos, kad būtų įtraukti viešojo sektoriaus vertybiniai popieriai. Kartu su trečiąja padengtų obligacijų pirkimo programa, turtu užtikrintų vertybinių popierių pirkimo programa ir bendrovių sektoriaus pirkimo programa, VSVVPP yra išplėstos turto pirkimo programos (TPP) dalis. TPP siekiama toliau gerinti pinigų politikos perdavimo mechanizmą, skatinti kredito teikimą euro zonos ekonomikai, palengvinti skolinimosi sąlygas namų ūkiams ir įmonėms ir vidutiniu laikotarpiu padėti grįžti prie mažesnio kaip 2 %, bet jam artimo infliacijos lygio, suderinamo su pagrindiniu Europos Centrinio Banko (ECB) tikslu – palaikyti kainų stabilumą;

               (2)

               turto pirkimas pagal TPP yra proporcinga priemonė kainų pokyčių prognozės rizikai sumažinti, kadangi ji dar labiau supaprastins pinigų politikos ir finansines sąlygas, įskaitant euro zonos ne finansų bendrovių ir namų ūkių skolinimosi sąlygas, tokiu būdu skatindama bendrąjį vartojimą ir investicijų išlaidas euro zonoje ir galiausiai prisidėdama prie infliacijos lygio grąžinimo iki mažesnio kaip 2 %, bet jam artimo lygio vidutiniu laikotarpiu. TPP visiškai suderinama su Eurosistemos centrinių bankų įsipareigojimais pagal Sutartis, įskaitant piniginio finansavimo draudimą, ir netrikdo Eurosistemos veikimo vadovaujantis atviros rinkos ekonomikos esant laisvai konkurencijai principu;

               (3)

               2016 m. gruodžio 8 d. Valdančioji taryba, vadovaudamasi savo įgaliojimais užtikrinti kainų stabilumą, nusprendė, kad reikėtų patikslinti kai kuriuos TPP parametrus tam, kad būtų pasiekti TPP tikslai. Šie patikslinimai dera su Valdančiosios tarybos pinigų politikos įgaliojimais, yra visiškai suderinami su Eurosistemos centrinių bankų įsipareigojimais pagal Sutartis ir tinkamai atspindi rizikos valdymo reikalavimus;

               (4)

               tiksliau, terminas, kuriuo planuojama vykdyti pirkimus pagal TPP, turėtų būti pratęstas iki 2017 m. gruodžio mėn. pabaigos arba prireikus ilgiau ir bet kuriuo atveju iki tol, kol Valdančiosios tarybos vertinimu infliacijos tendencija bus tvari ir atitiks jos tikslą pasiekti, kad vidutiniu laikotarpiu infliacija būtų mažesnio kaip 2 %, bet jam artimo lygio;

               (5)

               rinkai suteiktas likvidumas iš visų per mėnesį įvykdytų pirkimų pagal TPP turėtų ir toliau sudaryti 80 milijardų eurų iki 2017 m. kovo mėn. pabaigos. Nuo 2017 m. balandžio mėn. iš viso per mėnesį įvykdyti pirkimai pagal TPP turėtų sudaryti 60 milijardų eurų iki 2017 m. gruodžio mėn. pabaigos arba prireikus ilgiau ir bet kuriuo atveju iki tol, kol Valdančiosios tarybos vertinimu infliacijos tendencija taps tvari ir atitiks jos infliacijos tikslą. Jeigu per tą laiką prognozė taptų mažiau palanki arba jeigu finansinės sąlygos taptų nesuderinamos su tolimesne pažanga siekiant tvarios infliacijos tendencijos, Valdančioji taryba ketina padidinti programos apimtį ir (arba) trukmę;

               (6)

               siekiant užtikrinti tęstinį sklandų pirkimų pagal TPP įgyvendinimą numatomu laikotarpiu, VSVVPP termino diapazonas turėtų būti praplėstas sumažinant tinkamų vertybinių popierių minimalų likusį terminą nuo dvejų iki vienerių metų. Be to, prireikus pagal TPP turėtų būti leidžiama pirkti vertybinius popierius, kurių pelno marža mažesnė už ECB indėlių galimybės normą;

               (7)

               todėl reikėtų atitinkamai iš dalies pakeisti Sprendimą (ES) 2015/774 (ECB/2015/10),

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas (ES) 2015/774 (ECB/2015/10) iš dalies keičiamas taip:

               1.

               3 straipsnio 3 dalis pakeičiama taip:
               „3.   Kad būtų tinkami pirkimams pagal VSVVPP, skolos vertybiniai popieriai, kaip apibrėžta 1–2 dalyse, turi turėti ne mažesnį kaip 1 metų likusį terminą ir ne didesnį kaip 30 metų likusį terminą tuo metu, kai atitinkamas Eurosistemos centrinis bankas juos perka. Siekiant užtikrinti sklandų įgyvendinimą, antrinę rinką turinčios skolos priemonės, kurių likęs terminas 30 metų ir 364 dienos, yra tinkamos pagal VSVVPP. Jeigu numatyto pirkti centrinės, regiono arba vietos valdžios arba pripažintų agentūrų išleistų antrinę rinką turinčių skolos vertybinių popierių kiekio negalima pasiekti, nacionaliniai centriniai bankai taip pat atlieka pakaitalų – tarptautinių organizacijų ir daugiašalių plėtros bankų išleistų antrinę rinką turinčių skolos vertybinių popierių – pirkimus.“;

               2.

               3 straipsnio 5 dalis pakeičiama taip:
               „5.   Leidžiama pirkti nominalias antrinę rinką turinčias skolos priemones, kurių pelno marža iki termino pabaigos yra neigiama (arba kurių pelno marža yra blogiausia iš galimų), bet lygi indėlių galimybės normai arba už ją didesnė. Prireikus leidžiama pirkti nominalias antrinę rinką turinčias skolos priemones, kurių pelno marža iki termino pabaigos yra neigiama (arba kurių pelno marža yra blogiausia iš galimų), bet mažesnė už indėlių galimybės normą.“

         2 straipsnis
   Įsigaliojimas
   Šis sprendimas įsigalioja 2017 m. sausio 13 d.

      Pasirašyta Frankfurte prie Maino 2017 m. sausio 11 d.

            ECB valdančiosios tarybos vardu

            ECB Pirmininkas

         Mario DRAGHI

      (1)  2015 m. kovo 4 d. Europos Centrinio Banko sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (OL L 121, 2015 5 14, p. 20).


title: 2009/682/EB: 2009 m. balandžio 23 d. Europos Parlamento sprendimas dėl Europos Sąjungos pagrindinių teisių agentūros 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/201

      EUROPOS PARLAMENTO SPRENDIMAS

   2009 m. balandžio 23 d.
   dėl Europos Sąjungos pagrindinių teisių agentūros 2007 finansinių metų sąskaitų uždarymo
   (2009/682/EB)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (4), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0176/2009),

               1.

               pažymi, kad Europos Sąjungos pagrindinių teisių agentūros galutinės metinės ataskaitos pridėtos prie Audito Rūmų ataskaitos;

               2.

               pritaria Europos Sąjungos pagrindinių teisių agentūros 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 1.

      (2)  OL C 311, 2008 12 5, p. 7.

      (3)  OL L 248, 2002 9 16, p. 1.

      (4)  OL L 53, 2007 2 22, p. 1.

      (5)  OL L 357, 2002 12 31, p. 72.


title: 2012/664/ES: 2012 m. spalio 25 d. Tarybos sprendimas dėl automatinio keitimosi transporto priemonių registracijos duomenimis su Švedija pradžios

text:
27.10.2012

               LT

               Europos Sąjungos oficialusis leidinys

               L 299/44

         TARYBOS SPRENDIMAS
   2012 m. spalio 25 d.
   dėl automatinio keitimosi transporto priemonių registracijos duomenimis su Švedija pradžios
   (2012/664/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų, įstaigų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl yra taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Švedija atsakė į klausimyno apie duomenų apsaugą ir klausimyno apie transporto priemonių registracijos duomenis klausimus;

               (6)

               Švedija sėkmingai atliko bandomąjį sistemos patikrinimą su Nyderlandais;

               (7)

               Švedijoje buvo surengtas vertinimo vizitas, o Belgijos ir Nyderlandų vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei;

               (8)

               Tarybai buvo pateikta bendra įvertinimo ataskaita, kurioje apibendrinami klausimyno, vertinimo vizito ir transporto priemonių registracijos duomenų sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos srityje Švedija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 25 d.

            Tarybos vardu

            Pirmininkė

         E. MAVROU

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2017 m. balandžio 27 d. Europos Parlamento sprendimas (ES) 2017/1713 dėl Europos gyvenimo ir darbo sąlygų gerinimo fondo 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/307

         EUROPOS PARLAMENTO SPRENDIMAS (ES) 2017/1713
   2017 m. balandžio 27 d.
   dėl Europos gyvenimo ir darbo sąlygų gerinimo fondo 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2015 finansinių metų metinių ataskaitų kartu su Fondo atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Fondas įvykdė 2015 finansinių metų biudžetą (05873/2017 – C8-0049/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8-0111/2017),

               1.

               pritaria Europos gyvenimo ir darbo sąlygų gerinimo fondo 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 188.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 139, 1975 5 30, p. 1.

      (5)  OL L 328, 2013 12 7, p. 42.


title: 2014/542/ES, Euratomas: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, I skirsnis – Europos Parlamentas

text:
5.9.2014

               LT

               Europos Sąjungos oficialusis leidinys

               L 266/1

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, I skirsnis – Europos Parlamentas
   (2014/542/ES, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas (COM(2013)570 – C7–0274/2013) (2),

               —

               atsižvelgdamas į 2012 finansinių metų biudžeto ir finansų valdymo ataskaitą, I skirsnis – Europos Parlamentas (3),

               —

               atsižvelgdamas į vidaus auditoriaus 2012 finansinių metų metinę ataskaitą,

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą su institucijų atsakymais (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 318 straipsnį, taip pat į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 164, 165 ir 166 straipsnius,

               —

               atsižvelgdamas į Europos Parlamento biudžeto vykdymo vidaus taisyklių 13 straipsnį (8),

               —

               atsižvelgdamas į Reglamento (ES, Euratomas) Nr. 966/2012 166 straipsnio 1 dalį, pagal kurią visos Sąjungos institucijos turi imtis deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo,

               —

               atsižvelgdamas į savo 2011 m. kovo 9 d. rezoliuciją dėl 2012 m. biudžeto sudarymo procedūros gairių: I, II, IV, V, VI, VII, VIII, IX ir X skirsniai (9),

               —

               atsižvelgdamas į savo 2011 m. balandžio 6 d. rezoliuciją dėl Europos Parlamento 2012 finansinių metų pajamų ir išlaidų sąmatos – I skirsnis – Parlamentas (10),

               —

               atsižvelgdamas į Darbo tvarkos taisyklių 77 straipsnį, 80 straipsnio 3 dalį ir VI priedą,

               —

               atsižvelgdamas į Biudžeto kontrolės komiteto pranešimą (A7–0246/2014),

               A.

               kadangi Audito Rūmams atlikus auditą nustatyta, kad 2012 m. valdydamos administracines išlaidas visos institucijos patenkinamai taikė priežiūros ir kontrolės sistemas, kurių reikalaujama pagal Reglamentą (EB, Euratomas) Nr. 1605/2002;

               B.

               kadangi Generalinis sekretorius 2013 m. rugsėjo 6 d. patvirtino, jog yra pagrįstai įsitikinęs, kad Parlamento biudžetas įvykdytas laikantis patikimo finansų valdymo principų ir kad įdiegtos kontrolės procedūros tinkamai užtikrina pagrindinių operacijų teisėtumą ir tvarkingumą;

               C.

               kadangi Generalinis sekretorius taip pat patvirtino, kad, jo žiniomis, nėra jokių neatskleistų faktų, kurie galėtų pakenkti institucijos interesams;

               1.

               patvirtina Pirmininkui, kad Europos Parlamento 2012 finansinių metų biudžetas įvykdytas;

               2.

               išdėsto savo pastabas savo 2014 m. balandžio 16 d. rezoliucijoje (11);

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 188, 2013 6 29, p. 1.

      (4)  OL C 331, 2013 11 14, p. 1.

      (5)  OL C 334, 2013 11 15, p. 122.

      (6)  OL L 248, 2002 9 16, p. 1.

      (7)  OL L 298, 2012 10 26, p. 1.

      (8)  PE 349.540/Bur/ann/def.

      (9)  OL C 199 E, 2012 7 7, p. 90.

      (10)  OL C 296 E, 2012 10 2, p. 226.

      (11)  Priimti tekstai, P7_TA(2014)0428 (Žr. šio Oficialiojo leidinio p. 1).


title: 2015 m. rugsėjo 18 d. Tarybos sprendimas (ES) 2015/1914 dėl Europos Tarybos konvencijos dėl terorizmo prevencijos (CETS Nr. 196) papildomo protokolo pasirašymo Europos Sąjungos vardu

text:
24.10.2015

               LT

               Europos Sąjungos oficialusis leidinys

               L 280/24

         TARYBOS SPRENDIMAS (ES) 2015/1914
   2015 m. rugsėjo 18 d.
   dėl Europos Tarybos konvencijos dėl terorizmo prevencijos (CETS Nr. 196) papildomo protokolo pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 83 straipsnio 1 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2015 m. balandžio 1 d. Taryba įgaliojo Komisiją pradėti derybas dėl Europos Tarybos konvencijos dėl terorizmo prevencijos (CETS Nr. 196) papildomo protokolo (toliau – Papildomas protokolas);

               (2)

               2015 m. gegužės 19 d. Europos Tarybos Ministrų Komitetas priėmė Papildomą protokolą. Papildomu protokolu siekiama palengvinti Jungtinių Tautų Saugumo Tarybos rezoliucijos 2178 (2014) dėl užsienio teroristų kovotojų įgyvendinimą ir visų pirmą nustatyti, kad tam tikros veikos, nustatytos tos rezoliucijos 6 punkte, yra baudžiamosios veikos;

               (3)

               bendras susitarimas dėl su užsienio teroristais kovotojais susijusių nusikaltimų ir parengiamojo pobūdžio nusikalstamų veikų, kuriomis gali būti sudarytos sąlygos teroro aktui įvykdyti, padėtų dar labiau sustiprinti baudžiamosios teisenos priemones ir bendradarbiavimą Sąjungos ir tarptautiniu lygmenimis;

               (4)

               Tarybos pamatiniu sprendimu 2002/475/TVR (1) buvo nustatytos kovos su terorizmu bendros Sąjungos taisyklės. Papildomu protokolu gali būti daromas poveikis toms bendroms taisyklėms arba keičiama jų taikymo apimtis;

               (5)

               todėl Papildomas protokolas Europos Sąjungos vardu turėtų būti pasirašytas Sąjungos kompetencijai priklausančių klausimų atžvilgiu, tiek, kiek Papildomu protokolu gali būti daromas poveikis toms bendroms taisyklėms arba keičiama jų taikymo apimtis. Valstybės narės išsaugo savo kompetenciją tiek, kiek Protokolu nedaromas poveikis toms bendroms taisyklėms ar nekeičiama tų taisyklių taikymo apimtis;

               (6)

               Airijai Pamatinis sprendimas 2002/475/TVR yra privalomas, todėl ji dalyvauja priimant šį sprendimą;

               (7)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (8)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Europos Sąjungos vardu pasirašyti Europos Tarybos konvencijos dėl terorizmo prevencijos (CETS Nr. 196) papildomą protokolą klausimų, priklausančių Sąjungos kompetencijai, atžvilgiu, su sąlyga, kad minėtas Protokolas bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Papildomą protokolą Europos Sąjungos vardu.
   3 straipsnis
   Šis sprendimas įsigalioja jį priėmus. Jis taikomas pagal Sutartis.

      Priimta Briuselyje 2015 m. rugsėjo 18 d.

            Tarybos vardu

            Pirmininkė

         C. DIESCHBOURG

      (1)  2002 m. birželio 13 d. Tarybos pamatinis sprendimas 2002/475/TVR dėl kovos su terorizmu (OL L 164, 2002 6 22, p. 3).

      (2)  Papildomo protokolo tekstas bus paskelbtas kartu su sprendimu dėl jo sudarymo.


title: 2016 m. lapkričio 28 d. Tarybos sprendimas (ES, Euratomas) 2016/2110, kuriuo skiriamas Europos ekonomikos ir socialinių reikalų komiteto Graikijos Respublikos pasiūlytas narys

text:
2.12.2016

               LT

               Europos Sąjungos oficialusis leidinys

               L 327/76

         TARYBOS SPRENDIMAS (ES, Euratomas) 2016/2110
   2016 m. lapkričio 28 d.
   kuriuo skiriamas Europos ekonomikos ir socialinių reikalų komiteto Graikijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Graikijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Aikaterini PEPPA kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Constantine CATSAMBIS, Ambassador ad. h., Union of Greek Shipowners (UGS) external advisor on European Affairs.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 28 d.

            Tarybos vardu

            Pirmininkas

         P. ŽIGA

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2004/743/EB, Euratomas:2004 m. liepos 5 d. Tarybos sprendimas, dėl Ekonomikos ir socialinių reikalų komiteto Belgijos nario skyrimo

text:
30.10.2004

               LT

               Europos Sąjungos oficialusis leidinys

               L 328/98

      TARYBOS SPRENDIMAS

   2004 m. liepos 5 d.
   dėl Ekonomikos ir socialinių reikalų komiteto Belgijos nario skyrimo
   (2004/743/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),

         atsižvelgdama į Belgijos Vyriausybės pateiktą kandidatūrą,
   gavusi Europos Sąjungos Komisijos nuomonę,
   NUSPRENDĖ:
   Vienintelis straipsnis
   Tony VANDEPUTTE skiriamas Ekonomikos ir socialinių reikalų komiteto nariu vietoj Wilfried BEIRNAERT likusiam kadencijos laikui iki 2006 m. rugsėjo 20 d.

      Priimta Briuselyje, 2004 m. liepos 5 d.

            Tarybos vardu

            Pirmininkas

         G. ZALM

      (1)  OL L 253, 2002 9 21, p. 9.


title: 2009/890/EB: 2009 m. lapkričio 30 d. Tarybos sprendimas dėl makrofinansinės pagalbos suteikimo Armėnijai

text:
5.12.2009

               LT

               Europos Sąjungos oficialusis leidinys

               L 320/3

      TARYBOS SPRENDIMAS

   2009 m. lapkričio 30 d.
   dėl makrofinansinės pagalbos suteikimo Armėnijai
   (2009/890/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   pasikonsultavusi su Ekonomikos ir finansų komitetu,
   kadangi:

               (1)

               Armėnijos ir Europos Sąjungos (ES) santykių pagrindas – Europos kaimynystės politika. 2006 m. lapkričio 14 d. ES ir Armėnija pasirašė Europos kaimynystės politikos veiksmų planą, kuriame nustatyti ES ir Armėnijos santykių prioritetai vidutiniu laikotarpiu ir susijusios politikos sritys, kurias įgyvendinant turėtų būti pasiekta didesnė ekonominė integracija. ES ir Armėnijos santykių sistemą dar labiau sustiprino naujai pradėta Rytų partnerystė.

               (2)

               Nuo 2008 m. antrojo pusmečio Armėnijos ekonomikai vis didėjantį poveikį turi tarptautinė finansų krizė: mažėja gamyba ir biudžeto pajamos, auga išorės finansavimo poreikis.

               (3)

               Armėnijos ekonominė padėtis yra koreguojama ir gaivinama su Tarptautinio valiutos fondo (TVF) finansine pagalba. 2009 m. kovo mėn. Armėnijos valdžios institucijos sudarė su TVF 540 mln. EUR rezervinį susitarimą Armėnijos ekonomikai paremti siekiant prisitaikyti prie ekonominės krizės sąlygų.

               (4)

               Toliau blogėjant ekonominei situacijai ir augant būtinybei peržiūrėti programą grindžiančias ekonomines prielaidas, taip pat išaugusius išorės finansavimo poreikius, Armėnija ir TVF susitarė padidinti TVF teikiamus išteklius 250 mln. EUR – šį susitarimą TVF valdyba patvirtino 2009 m. birželio 22 d.

               (5)

               Bendrija ketina 2009 ir 2010 m. suteikti iš viso 32 mln. EUR biudžeto paramos dotacijas pagal Europos kaimynystės ir partnerystės priemonę (EKPP).

               (6)

               Armėnija, atsižvelgdama į blogėjančią ekonominę padėtį ir perspektyvas, paprašė papildomos Bendrijos makrofinansinės pagalbos.

               (7)

               2010 m. mokėjimų balanse yra susidaręs didelis finansavimo trūkumas, todėl makrofinansinė pagalba yra laikoma tinkama priemone reaguojant į Armėnijos prašymą atsižvelgiant į dabartines išskirtines aplinkybes siekiant suteikti ekonomikos stabilizavimo paramą kartu su dabartine TVF programa. Tikimasi, kad ši finansinė pagalba taip pat padės sumažinti biudžeto finansavimo poreikius.

               (8)

               Siekiant užtikrinti veiksmingą Bendrijos finansinių interesų, susijusių su šia finansine pagalba, apsaugą, būtina, kad Armėnija taikytų tinkamas priemones, susijusias su sukčiavimo, korupcijos ir kitų su pagalba siejamų pažeidimų prevencija ir kova su jais, Komisija vykdytų kontrolę, o Audito Rūmai atliktų auditą.

               (9)

               Teikiant Bendrijos finansinę pagalbą, biudžeto valdymo institucijos galios nėra pažeidžiamos.

               (10)

               Šią pagalbą turėtų valdyti Komisija, konsultuodamasi su Ekonomikos ir finansų komitetu.

               (11)

               Šiam sprendimui priimti Sutartyje nenumatyti jokie kiti įgaliojimai, išskyrus nustatytuosius 308 straipsnyje,

         NUSPRENDĖ:
   1 straipsnis
   1.   Bendrija suteikia Armėnijai makrofinansinę pagalbą suteikdama paskolą ir dotaciją – jomis siekiama padėti stabilizuoti Armėnijos ekonomiką ir sumažinti jos mokėjimų balanso ir biudžeto poreikius, kaip nurodyta dabartinėje TVF programoje.
   2.   Šios pagalbos paskolos dalį sudaro ne didesnė kaip 65 mln. EUR pagrindinė suma, kurios terminas – ne ilgesnis kaip 15 metų. Šiuo tikslu Komisija yra įgaliota reikalingus išteklius pasiskolinti Bendrijos vardu.
   3.   Pagalbos dotacijos dalį sudaro ne didesnė kaip 35 mln. EUR suma.
   4.   Šios Bendrijos finansinės pagalbos išmokėjimą valdys Komisija, glaudžiai bendradarbiaudama su Ekonomikos ir finansų komitetu bei atsižvelgdama į TVF ir Armėnijos sudarytus susitarimus arba sutartis.
   5.   Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau susiklosčius atitinkamoms aplinkybėms, Komisija, pasikonsultavusi su Ekonomikos ir finansų komitetu, gali nuspręsti pratęsti teikimo laikotarpį ne ilgiau kaip vieneriems metams.
   2 straipsnis
   1.   Komisija susitaria su Armėnijos valdžios institucijomis (pasikonsultavusi su Ekonomikos ir finansų komitetu) dėl ekonominės politikos įgyvendinimo sąlygų, susijusių su šia Bendrijos makrofinansine pagalba, kurios turi būti nustatytos susitarimo memorandume, dotacijos susitarime ir paskolos susitarime. Sąlygos neturi prieštarauti TVF ir Armėnijos sudarytoms sutartims arba susitarimams. Išsamios pagalbos finansinės sąlygos bus nustatytos dotacijos ir paskolos susitarimuose, kuriuos turės sudaryti Komisija ir Armėnijos valdžios institucijos.
   2.   Bendrijos finansinės pagalbos panaudojimo laikotarpiu Komisija stebi, ar Armėnijos finansinės procedūros, administracinės procedūros, vidaus ir išorės kontrolės mechanizmai, kurie svarbūs teikiant šią pagalbą, yra patikimi.
   3.   Komisija reguliariai tikrina, ar Armėnijos ekonominė politika atitinka Bendrijos pagalbos tikslus ir ar tinkamai laikomasi sutartų ekonominės politikos sąlygų. Atlikdama tikrinimus Komisija glaudžiai bendradarbiauja su Tarptautiniu valiutos fondu ir Pasaulio banku, o, prireikus, su Ekonomikos ir finansų komitetu.
   3 straipsnis
   1.   Komisija išmoka Armėnijai Bendrijos finansinę pagalbą per du kartus, laikydamasi 2 dalies sąlygų. Kiekvienos dalies dydis bus nustatytas susitarimo memorandume.
   2.   Komisija nusprendžia dėl atskirų dalių išmokėjimo, atsižvelgdama į tai, ar yra tinkamai įgyvendinamos ekonominės politikos sąlygos, sutartos susitarimo memorandume, ir dotacijos ir paskolos susitarimuose sutartos pagalbos sąlygos. Antroji dalis neišmokama anksčiau nei praėjus trims mėnesiams po pirmosios dalies išmokėjimo.
   3.   Bendrijos lėšos pervedamos į Armėnijos centrinį banką. Remiantis susitarimo memorandumo nuostatomis, įskaitant patvirtinimą dėl nepatenkintų biudžeto finansavimo poreikių, lėšos, kurių vertė apskaičiuota vietos valiuta, gali būti pervestos į Armėnijos iždą, kuris yra galutinis gavėjas.
   4 straipsnis
   1.   Skolinimosi ir skolinimo operacijos atliekamos eurais, taikant tą pačią pinigų užskaitos datą, ir nesukelia Bendrijai tokių neigiamų pasekmių, kaip, pavyzdžiui, mokėjimo terminų pakeitimas, valiutų keitimo kurso ar palūkanų normos rizika ar bet kokia kita komercinė rizika.
   2.   Jei Armėnija paprašo, Komisija imasi visų būtinų priemonių, kad būtų užtikrinta, jog į paskolos sąlygas būtų įtraukta išankstinio grąžinimo sąlyga ir kad ja būtų įmanoma pasinaudoti.
   3.   Armėnijos prašymu ir susidarius palankioms aplinkybėms sumažinti paskolos palūkanų normą, Komisija gali refinansuoti visą ar dalį jos pradinių paskolų arba pakeisti atitinkamas finansines sąlygas. Refinansavimo ar restruktūrizavimo operacijos atliekamos pagal 1 dalyje nustatytas sąlygas ir neturi pailginti vidutinės šių pasiskolinimų trukmės ar padidinti negrąžintos sumos dydžio, kuris yra refinansavimo arba restruktūrizavimo dieną.
   4.   Visas Bendrijos išlaidas, kurios yra tiesiogiai susijusios su skolinimosi ir skolinimo operacijomis pagal šį sprendimą, padengia Armėnija.
   5.   Ekonomikos ir finansų komitetas informuojamas apie 2 ir 3 dalyse nurodytų operacijų eigą.
   5 straipsnis
   Bendrijos finansinė pagalba įgyvendinama pagal 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) nuostatas ir jo įgyvendinimo taisykles (2). Susitarimo memorandume bei dotacijos ir paskolos susitarimuose su Armėnijos valdžios institucijomis visų pirma numatomos tinkamos priemonės, kurių imasi Armėnija ir kurios yra susijusios su sukčiavimo, korupcijos ir kitų su pagalba siejamų pažeidimų prevencija ir kova su jais. Juose numatoma, kad Komisija, įskaitant Europos kovos su sukčiavimu tarnybą (OLAF), atliks kontrolę, taip pat turės teisę atlikti patikrinimus vietoje ir inspektavimus, o Audito Rūmai atliks auditus, kurie prireikus bus vykdomi vietoje.
   6 straipsnis
   Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas susitarimo memorandume pagal 2 straipsnio 1 dalį nustatytų politikos sąlygų, Armėnijos vykdomos ekonominės ir finansinės veiklos rezultatų ir Komisijos sprendimo išmokėti pagalbos dalį ryšys.
   7 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2009 m. lapkričio 30 d.

            Tarybos vardu

            Pirmininké

         B. ASK

      (1)  OL L 248, 2002 9 16, p. 1.

      (2)  Komisijos reglamentas (EB, Euratomas) Nr. 2342/2002 (OL L 357, 2002 12 31, p. 1).